Doreen Bevan

## Doreen Elizabeth Probert

**Mam Barry John Probert a cyn wraig i Kevin Probert a Stan Bevan**

Yn 1982 cyrhaeddodd Metron Probert a'i theulu Gwmderi i ofalu am drigolion Brynawelon, ac er bod Doreen yn galonfeddal, nid yn aml y llwyddai Jacob Ellis, David Tushingham, Bella Davies a Harri Parri i gael y llaw drecha arni.

### **Tor-priodas**

Daeth ergyd drom i Doreen yn 1986 pan benderfynodd ei gŵr Kevin ei gadael hi a'i fab Barry John, wedi misoedd o anhapusrwydd a chweryla. Fe frwydrodd yn galed i fagu Barry John ar ôl i Kevin adael, a bu'r Dr Gareth Protheroe yn gefn mawr iddi yn ystod y cyfnod wedi hynny, yn mynd â Barry John i weld gemau rygbi, ac roedd Barry wrth ei fodd.

Daeth Doreen a Gareth yn dipyn o ffrindiau, ond gwnaeth Doreen ddarllen gormod i mewn i'w cyfeillgarwch, a phan driodd mynegi ei theimladau wrth Dr Gareth, cafodd Doreen wybod nad oedd yn teimlo'r un fath â hithau.

Roedd Doreen yn anfodlon iawn am hyn, ac yn fyrbwyll iawn, fe wnaeth gŵyn yn erbyn Dr Gareth i'r Dr Bleddyn Powell, gan ddweud wrtho fod Dr Gareth wedi lleihau nifer y tabledi i breswylwyr Brynawelon.

Doedd Doreen ddim yn rhy hapus chwaith pan ddaeth i glywed am berthynas Dr Gareth a Carol Gwyther. Ag yntau wedi addo i fynd â Barry John i weld y rygbi yng Nghaerdydd, fe newidiodd Dr Gareth ei drefniadau ar y munud olaf er mwyn mynd â Carol am benwythnos i Gaerdydd. Fe ddywedodd wrth Doreen mai mynd i gynhadledd munud ola oedd ef. Pan ddaeth Doreen i wybod y gwir, ysgrifennodd lythyr di-enw at Dic Deryn oedd yn gweithio yn y Falklands ar y pryd, i sôn wrtho am berthynas Carol a Dr Gareth. Ar ôl darganfod yr hyn oedd Doreen wedi'i wneud, aeth Gareth yn benwan gyda hi, gan fynnu cadw'r llythyr rhag ofn y byddai'n dod yn ddefnyddiol adeg achos llys rywbryd.

### **Cau Brynawelon**

Wrth i'r Cyngor benderfynu cau Brynawelon daeth tro ar fyd i Doreen, ond ni fu'n rhaid iddi boeni'n hir gan i Stan Bevan ddechrau dangos diddordeb ynddi a sicrhau swydd iddi fel ymwelydd iechyd Cwmderi.

Closio fu hanes Stan a Doreen a phriododd y ddau ym Mai 1989.

Anesmwyth fu'r briodas ar adegau wrth i Doreen amau dulliau dan din Stan o weithredu, ond bu'n ffyddlon iddi hyd y diwedd.

Dychwelodd ei mab Barry John i Gwmderi am gyfnod yn 1993. Erbyn hyn roedd yn bencampwr ymladd ac yn dilyn cyfres o ymosiodau rhywiol ar ferched y pentref cytunodd Barry i ddysgu dosbarth hunan-amddiffyn.

Torrodd calon Doreen pan daeth i'r almwg mae Barry John oedd y tu ôl i'r ymosiodau ar Karen, Sharon a Gina. Bu hi'n beio ei hyn a cafodd gyfnod difrifol o iselder yn enwedig gan i sawl un o'r pentrefwyr droi yn ei herbyn.

Roedd Mark Jones, cariad Sharon yn benderfynnol o ddial ar Barry a'i deulu a torrodd i fewn i Lys Helyg a difrodi'r tŷ drwy baentio dros y waliau. Roedd yn help mawr i Doreen pan ddaeth Karen a Gina ati i wneud yn glir nad oedden nhw yn beio Doreen am weithredoedd Barry.

Cafodd Barry gyfnod anodd yn y carchar ac wedi ymosodiad lladdodd ei hun ar ddiwrnod Nadolig 1993.

Wedi i Barry ladd ei hun, ceisiodd Doreen wenud yr un fath mewn pwll arall o iselder. Yn ei galar cafodd fwy o newyddion drwg pan gafodd bedd Barry John ei fandaleiddio. Penderfynodd beidio mynd a'r achos ymhellach wedi i Karen, un o ddiofeddwyr Barry gyfaddef mai hi oedd yn gyfrifol am y difrod.

Wedi'r profiad hwnnw darganfu Doreen ddewrder newydd a'i galluogodd i afael â menter newydd, sef buddsoddi yn Pwll Bach. Daeth Stan a **Doreen** yn bartneriaid busnes yn y pwll glo gyda Reg a Megan Harries ond tra bod Stan yn gweithio fel swyddog marchnata i'r cwmni partner tawel oedd Doreen.

Yn mis Mehefin 1994 daeth sioc enfawr arall i ysgwyd bywyd Doreen pan yn dathlu mewn bwyty cafodd Stan ei daro'n wael gan waedlif ar yr ymenydd. Disgynodd i fewn i goma ac ar ôl wythnos, yn dilyn cyngor meddygol daeth Doreen i'r penderfyniad anodd i droi'r peiriant cynnal bywyd i ffwrdd. Bu farw Stan ar Orffennaf y 1af 1994.

Yn dilyn marwolaeth Stan ceisiodd Doreen ddarganfod pwrpas newydd i'w bywyd ag agorodd ei chartref yn Llys Helyg i gyfres o ferched ifanc mewn angen gan gynnwys Marilyn, merch a fu'n puteinio a Fiona Metcalfe a oedd wedi bod yn ffrae a'i theulu.

Stacey Jones fu'n aros gyda Doreen am y gyfnod hiraf, hithau yn ffoi rhag ei brawd Mark a oedd wedi cychwyn ei churo wedi iddo ddad allan o gyfnod yn y carchar. Roedd Llys Helyg yn gartref sefydlog i Stacey ond nid oedd Doreen yn gyfforddys am berthynas y ferch ifanc a'i cyn athro Hywel Llywelyn.

Pan dorodd Stacey reolau'r tŷ a gwahaodd Hywel draw un noson pan oedd Doreen i fod allan penderfynodd Doreen nad oedd ganddi'r egni i barhau i gymryd pobol ifanc i mewn i'w chartref. Gofynnodd i Stacey chwilio am rywle arall i fyw a penderfynnodd hithau a Hywel briodi.

Fel gweddw gyfoaethog llwyddodd i brynu Megan allan o Bwll Bach, llwyddodd i ddechrau dial ar Ieuan Griffiths am ei driniaeth o Stan, allwyddodd hefyd i ennyn ychydig o ddiddordeb rhamantus yn Reg Harries.

### **Trafferthion Pwll Bach**

Gydag Ieuan Griffiths yn parhau i roi pwysau ar Bwll Bach trodd Reg Harries a **Doreen Bevan** at fesurau eithafol i sicrhau cytundeb gan y Cyngor. Cyfyrddodd Reg a’r cynghorydd Jim James ble dderbyniodd awgrymiadau cryf y byddai’r cynghorydd yn agored i gael ei lwgrwobrwyo.

Er i’r awgrym fod yn hollol groes i egwyddorion Reg wrth i sefyllfa ariannol y pwll ddirywio daeth i’r penderfyniad y bod rhaid gweithredu i achub y cwmni. Gyda Doreen wrth ei ochor cyfarfu Reg a’r cynghorydd mewn bwyty lle cynigion nhw swm sylweddol o arian iddo. Daeth i’r amlwg yn syth mai trap oedd y cyfan - roedd Jim wedi derbyn gwybodaeth gan Ieuan Griffiths fod Reg yn llwgr, ac roedd y cyfarfod wedi cael ei drefnu er mwyn casglu tystiolaeth. Roedd Griffiths yn fuddugol ac arestiwyd Reg a Doreen.

I rwbio halen ar y briw daeth sefyllfa Pwll Bach i’r pen ac er mwyn sicrhau gwaith eu staff doedd gan Reg a Doreen ddim dewis ond i werthu’r busnes i Griffiths.

Yn ddiweddarach cafodd Doreen ei dedfrydu i garchar am chwe mis wedi ei ohirio a diryw o ddwy fil o bunnoedd. Bu cosb Reg yn fwy llym, diryw o dair mil o bunnoedd a chwe mis o garchar.

### **Gadael Cwmderi**

thumb|328px|Golygfa olaf Doreen BevanRoedd gan Doreen gyfranddaliadau yn Y Plas ar un

cyfnod tan iddi eu gwerthu yn 2002. Roedd wedi cael cynnig swydd nyrs mewn cartref hen bobl yn Llandudno, ac fe benderfynodd symud yno i fyw. Gadawodd Cwmderi ar 21 Tachwedd 2002, ond daeth nôl am un ymddangosiad arall ym mis Mawrth 2003 ar ddiwrnod angladd Reg Harries.

Categori:Cyn Gymeriadau
Categori:Cymeriadau
Categori:Gweithwyr Bryn Awelon
Categori:Gweithwyr y Plas
Categori:Gweithwyr Pwll Bach
Categori:Dyfodiadau 1982
Categori:Ymadawiadau 1996
Categori:Dyfodiadau 1999
Categori:Ymadawiadau 2001
Categori:Preswylwyr Llys Helyg